Referat fra styremøte 7. mai kl 18.		Sted: Klubbhuset/kajakknaustet i Krogshavn
Til stede: Eli, Are, Thor, Gry (referent) og Vera
Frafall: Brage
 

Eli fortalte kort fra årebygge-kurset i Vestfossen. De 12 deltagerne var veldig fornøyde med kurset; innhold gjennomføring og veiledning fra Anders Thygesen. 8 av våre medlemmer deltok.

Agenda:
1. Godkjenning av referatet fra forrige styremøtet, 2. april. 
Det er ingen kommentarer til utsendt referat. Referatet godkjennes.

2. Ti på skjæret/Grenland Havpadletrim 2026
Vera hadde en introduksjon til hvordan Trimpoeng-appen virker:
- Denne er gratis å bruke
- Det anbefales å utelate bruk av kode, siden denne er laget for GHPK-medlemmer. Det er enklere å logge inn/finne trimposter uten kode
- Man kan stjerne-merke andre brukere for å følge (med på) andre i konkurransen
- Det er mulig å legge inn turmål-tips i appen
- Man kan besøke samme turmål flere ganger. Alle besøk gis poeng.

Infosiden endres. 
Det mangler fremdeles litt bilder: Sandvika, Skinnvika, Gåsedammen/Gardsvika (Siktesøya), Vågøy (sundet mellom øyene), Skutevikkilen.
Det er fint om brukerne ‘tagger’ konkurransen på GHPKs Facebook-side når de har besøkt en post.
Det er ulike måter å premiere på: antall unike turmål eller flest poeng.
Premie kommer vi tilbake til. Forslag om åre fra Bent Skauen.
Medlemsinfo med litt forklaring/enkel bruksanvisning sendes ut snarest. Ansvar: Eli/Gry

3. Grunnkurs 20. – 21. juni
8 påmeldte, dette er nyinnmeldte medlemmer.
Eli hospiterer som assistent hvis det blir behov (ved mer enn 8 deltagere).

4. Aktiviteter resten av våren
Onsdagspadling 3/6: Frode-stranda er oppmøtested, turmål bestemmes på stedet avhengig av vær/vind.
Langtur i august: Reidar turleder her? 
Lør/søn før sommer (27 el. 28. juni): får vi til kafépadletur med spleisekafé i Kajakknaustet eller Kafé/restaurantbesøk ved Sjøterrassen?
NB: Ang. parkering ved Sjøterrassen: Parkeringen/grusplasssen bak Sjøterrassen (ved bommen rett før stranda) er kommunal, og parkering her er gratis.

5. Oppdatering økonomi
Økonomien er god. Ingen overraskelser her. Én betaling er purret på, faktura er betalt nå.
Kasserer (Gry) ønsker å dele transaksjonsoversikt til styret ved styremøter, for å gi styremedlemmer innsyn. 

6. Kursing turledere høst?
Det er stemning for flere samlinger som ‘Vårpuss’ for GHPKs turledere.
Eksempelvis vår/høst hvert annet år. Dagssamling er et alternativ. Alternere på forskjellige kursholdere.

7. Beramme neste styremøte/sommeravslutning
2. juli. Kafe K. / ev. båttur m/reker med Are hvis bra båtvær. Ansvar for lokaler: Eli/Are

8. Eventuelt
Bra oppmøte på vårens arrangerte turer.

Møtet slutt 20.00
 

Det ble gjort en liten dugnad etter møtet for å vaske/spyle kajakker. Noen var veldig sandete etter bruk ved turledersamlinga i Nevlunghavn. Gulvet ble også tørket over.

